OBRAZLOŽENJE
Sukladno članku 11. Zakona o pravu na pristup informacijama („Narodne novine“ broj 25/13., 85/15. i 69/22.), Općina Jelenje provodi savjetovanje sa zainteresiranom javnošću o prijedlogu Procjene rizika od velikih nesreća za područje Općine Jelenje.
Temeljem članka 17. stavka 1. podstavka 7. Zakona o sustavu civilne zaštite, (Narodne novine“ broj 82/15., 118/18., 31/20., 20/21. i 114/22.) izvršno tijelo jedinice lokalne samouprave odgovorno je za redovito ažuriranje Plana djelovanja civilne zaštite. 
Plan djelovanja civilne zaštite predstavlja operativni dokument kojim se razrađuju postupci i mjere za djelovanje sustava civilne zaštite u slučaju velikih nesreća i drugih izvanrednih događaja, uključujući postupke upozoravanja i uzbunjivanja, pripravnosti, aktiviranja i mobilizacije operativnih snaga te način provedbe mjera civilne zaštite.
S obzirom na potrebu usklađivanja Plana djelovanja civilne zaštite sa stvarnim stanjem na području Općine Jelenje, ažuriranja podataka o sudionicima i operativnim snagama sustava civilne zaštite te usklađivanja s novom Procjenom rizika od velikih nesreća, pristupa se donošenju ažuriranog Plana djelovanja civilne zaštite Općine Jelenje.
Savjetovanje sa zainteresiranom javnošću provodi se radi upoznavanja javnosti s predloženim rješenjima te prikupljanja mišljenja, prijedloga i primjedbi u svrhu eventualnog dodatnog unaprjeđenja teksta Procjene prije njegova upućivanja u proceduru donošenja.

